intrapreneurમાં નીચે જણાવ્યા મુજબનાં વિવિધ લક્ષણો હોવાં જરૂરી છેઃ તે સર્જનાત્મક હોવો જોઈએ તેનામાં નવું કરી બતાવવાનો એક પ્રકારની ધગશ અને જોશ હોવાં જોઈએ, તેનામાં એક વિશિષ્ટ પ્રકારનો તલસાટ અને તરવરાટ હોવો જોઈએ,- તે નિર્ભીક હોવો જોઈએ- તેને નિષ્ફળતાનો કે ટીકાનો ભય ન હોવો જોઈએ, તેનામાં જરૂરી સંસાધનોનો ઈષ્ટ વિનિયોગ કરવાની કુશળતા હોવી જોઈએ, તેનામાં કંપનીના માહોલમાં અને સભ્યતામાં રહી, તકનીકી પરિવર્તનોને અનુકૂળ થવાની આવડત હોવી જોઈએ, તેનામાં વિવિધ વિચારો કે વિભાવનાઓને નક્કર પરિણામોમાં પરિવર્તિત કરવાનું કૌશલ્ય હોવું જોઈએ, તે કૂટનીતિજ્ઞા હોવો જોઈએ, તેણે તેના સહકર્મચારીઓ કે અધિકારીઓને ખલેલ પહોંચાડે એવું કોઈ કૃત્ય ન કરવું જોઈએ- પરંતુ તેનામાં બજારની પરિસ્થિતિ અને હરીફોને ખલેલ પહોંચાડવાની ક્ષમતા હોવી જોઈએ, તેનામાં જોખમ વહોરવાની-હરીફોને હંફાવવાની તૃષા હોવી જોઈએ, તેનામાં પ્રમાણિક્તા-પ્રતિબધ્ધતા-આત્મવિશ્વાસ-આત્મસંચાન જેવાં ગુણો હોવા જોઈએ, તેની દ્રષ્ટિ સમસ્યાના નિરાકરણ ઉપર જ સ્થિર થયેલી હોવી જોઈએ, તેનામાં વૃદ્ધિ વિકાસ કરવાનો એક પ્રકારનો ઉન્માદ હોવો જોઈએ ઈત્યાદિ.